- Deg wayen yerzan amawal, ineɣmasen ttemilin s waṭs ɣer usqerdec n yimerḍilen ugar n yiwalnuten. Amakken llan wid isemgarden tugnatin anada ara sqerdcen amerḍil d wanda ara sqerdcen awalnut. Tiɣmin Hicam deg usisten-ines yenna-aɣ-d belli ma ad tili d tadwilt isqerdic awalnut ugar n umerḍil acekku deg tedwilt, aneɣmas yesɛa akud iwakken ad isqardec awalnut syin akkin ad as-d-yernu asegzi iwakken ad t-id-gzun yimsefliden n umaṭṭaf, ma yella deg yisalen, aneɣmas ur yesɛi ara akud ad d-ifekk neɣ ad d-isegzu awalnut-nni s wawal nniḍen.